אמריק פרסבורגר

אימרה פרסבורגר או אמריק פרסבורגר (בהונגרית: Pressburger Imre; מישקולץ, 5 בדצמבר 1902 – סאקססטד, סאפוק, אנגליה, 5 בפברואר 1988) היה תסריטאי זוכה פרס אוסקר, במאי קולנוע ומפיק ממוצא יהודי-הונגרי, שפעל בבריטניה ועשה את עבודותיו המשמעותיות ביותר עם שותפו-לבימוי מייקל פאוול, איתו הקים חברת הפקות משותפת בשם "הקשתים" בשנת 1943.

 ביוגרפיה 
אימרה פרסבורגר נולד בשנת 1902 במישקולץ למשפחה יהודית. אביו, קלמן פרסבורגר, היה סוכן נדל"ן, ואמו הייתה קתרינה וויכס. לאביו הייתה בת אחת מנישואיו הראשונים ואימרה נולד כבן יחיד מהנישואים השניים. את לימודיו החל במכללת טימישוארה, שם הצטיין בעיקר במתמטיקה, ספרות ומוזיקה. בהמשך למד מתמטיקה והנדסה באוניברסיטאות פראג ושטוטגרט, אך מות אביו אילץ אותו לעזוב את האוניברסיטה.

הוא החל בקריירה שלו כעיתונאי. בהמשך, בשנות העשרים של המאה העשרים, כתב גם תסריטים. בשנת 1926 החל לעבוד באולפן UFA בברלין כמחזאי וכתסריטאי. בשל עליית הנאצים החליט לנסוע לפריז ושם המשיך בעבודתו כתסריטאי.

הוא הגיע לראשונה לאנגליה בשנת 1935, שם החליט להתיישב בשל הרדיפות אחר היהודים בגרמניה ובהונגריה ובשנת 1938 שינה את שמו מאימרה לאמריק. באנגליה מצא קהילה קולנועית הונגרית קטנה שהגיעה לאנגליה כדי לברוח מהרדיפות של היהודים. ביניהם היה אלכסנדר קורדה, הבעלים של "סרטי לונדון" שהעסיק את פרסבורגר כתסריטאי. הוא פגש גם את מייקל פאוול באנגליה ועבד איתו על הסרט "The Spy in Black" ב-1939. הציוות ביניהם יצר כמה מהסרטים הבריטיים הטובים של אותה תקופה. בשנת 1943 ייסדו חברת הפקות משותפת, "הקשתים". פרסבורגר קיבל אזרחות בריטית בשנת 1946. ב-1965 השתתף בכתיבת התסריט לסרט המלחמה "מבצע חץ מקשת".

ב-24 ביוני 1938 נשא לאישה את אַגִיט דונאת, בתו של הסוחר אנטאל דונאת, אך הם התגרשו ב-1941. מאוחר יותר הוא התחתן בשנית עם וונדי אורמה. חתונתם נערכה ב-29 במרץ 1947. לזוג נולדה בת אחת, אנג'לה פרסבורגר, אך גם נישואים אלה הסתיימו בגירושין. נישואיהם פורקו ברינו, נבאדה בשנת 1953 ובאנגליה בשנת 1971. פרסבורגר נפטר בשנת 1988 בביתו באנגליה מדלקת ריאות.

 הנצחה 

 שני נכדיו מבתו אנג'לה, הפכו ליוצרים ידועים: , שהפיק סרטים כמו טריינספוטינג (1996) ו שביים סרטים עלילתיים ותיעודיים, שחלקם זכו בפרסים שונים, כולל פרס אוסקר. קווין כתב את הביוגרפיה של סבו וגם צילם את חייו במסגרת סרט תיעודי בשנת 1995 בשם: The Making of an Englishman .
 ב-21 בספטמבר 2007 הוצב לוח זיכרון על בית הולדתו בעיר מישקולץ בהונגריה.

 פרסים 

 1943 - הסרט "קו רוחב 49", (49th Parallel) - פרס אוסקר לסיפור המקורי הטוב ביותר.
 1949 - הסרט "הנעליים האדומות" (The Red Shoes)  - מועמדויות האוסקר במספר קטגוריות.
 1951 - הסרט המוזיקלי "סיפורי הופמן" - פרס מיוחד בפסטיבל קאן, במשותף עם מייקל פאוול.

 סרטיו 
 עבודותיו המוקדמות 
הוא עשה את הסרטים האלה בעיקר בצרפת ובגרמניה.
 1930: Die Große Sehnsucht, Abschied
 1931: Ronny, Das Ekel, Dann schon lieber Lebertran, Emil und die Detektive, Der Kleine Seitensprung
 1932: Une jeune fille et un million, …und es leuchtet die Pußta, Sehnsucht 202, Petit écart, Lumpenkavaliere, Held wider Willen, Eine von uns, La Belle aventure, Wer zahlt heute noch?, Das Schöne Abenteuer
 1933: Une femme au volant, Incognito
 1934: Mon cœur t'appelle, Milyon avcilari
 1935: Monsieur Sans-Gêne, Abdul the Damned
 1936: Sous les yeux d'occident
 1936: Port-Arthur, Parisian Life, One Rainy Afternoon
 1937: המחסום הגדול - The Great Barrier
 1938: האתגר - The Challenge
 1939: הקרב השקט -The Silent Battle

 התקופה האמצעית 
יחד עם מייקל פאוול יצרו 20 סרטים שלא מופיעים כאן. אך בנוסף לאלו היו לו גם יצירות עצמאיות:

 1940: מרגל ליום - Spy for a Day
 1941: מעבורת אטלנטית - Atlantic Ferry
 1942: טבעות על אצבעותיה, הפרת הבטחה - Rings on Her Fingers, Breach of Promise
 1943: מנהיג הטייסת X-Squadron Leader -  X
 1946: מבוקש  בגין רצח - Wanted for Murder
 1947: נרקיס שחור - Black Narcissus

 לאחר מלחמת העולם השנייה 
תוך שמירת החברות הקודמת שלו, הוא ביטא את רעיונותיו העצמאיים.

 1953: פעמיים- Twice Upon a Time - Pressburger's one solo attempt at directing
 1957: גברים נגד בריטניה - Men Against Britannia
 1957: נס בסוהו - Miracle in Soho
 1965: מבצע קשת - Operation Crossbow
 1969: הם אספסוף מוזר (מבוסס על הרומן מאת ) - They're a Weird Mob (Based on the novel by John O'Grady)
 1972: הילד שהצהיב - The Boy Who Turned Yellow

 ראו גם 
 לקסיקון סרטים חדש
 אימרה פרסבורגר, תסריטאי, במאי ומפיק סרטים אנגלי זוכה אוסקר, נולד בהונגריה, נפטר לפני 25 שנה - MTVA
 אירינה טרוקאן: הקשתים - מפעל החלומות הזעיר. קולנוע של פאוול ופרסבורגר -

 קישורים חיצוניים 




קטגוריה:במאי קולנוע בריטים
קטגוריה:זוכי אוסקר: הסיפור הטוב ביותר
קטגוריה:תסריטאים בריטים
קטגוריה:מפיקי קולנוע בריטים
קטגוריה:תסריטאי קולנוע הונגרים
קטגוריה:במאי קולנוע יהודים הונגרים
קטגוריה:תסריטאי קולנוע יהודים הונגרים
קטגוריה:מהגרים מהונגריה לממלכה המאוחדת
קטגוריה:עיתונאים יהודים הונגרים
קטגוריה:מישקולץ: אישים
קטגוריה:בריטים שנולדו ב-1902
קטגוריה:הונגרים שנפטרו ב-1988
קטגוריה:בריטים שנפטרו ב-1988
קטגוריה:מונצחים בשלט כחול של ארגון המורשת האנגלית